MS «Sun Viking»

**[[Skipstyper#Norske forkortelser|MS]] «Sun Viking»** (IMO: 7125861) var et norsk-registrert cruiseskip som var eid av Cruise III AS m. fl. (I. M. Skaugen & Co.) og som gikk i cruisetrafikk i Karibia for det norskeide cruiserederiet Royal Caribbean Cruise Line (RCCL) fra 1972 til 1998 med ukentlige avganger fra Miami i Florida.

Skipet var byggnummer 394 ved Wärtsilä Helsingin Telakka i Helsingfors i Finland, og ble levert for RCCL i 1972 som det første skipet i RCCL-flåten, og som det tredje skipet i Song of Norway-klassen som var bestående av tre næridentiske søsterskip. De andre var søsterskipene «Song of Norway» og «Nordic Prince» – henholdsvis levert i 1970 og 1971.

I løpet av hennes karriere seilte hun under flere navn og hadde flere eiere. Hun ble senere omgjort til et kasinoskip og seilte for det meste som kasinoskip i Asia frem til 2021 da skipet ble solgt for skrap. I 2022 ble skipet hugget opp i Gadani-stranden i Pakistan.

## Historie

### Konstruksjon
Skipet ble kjølstrukket 18. mai 1971 ved det finske verftet Wärtsilä Helsingin Telakka i Helsingfors, og fikk verftets byggnummer 394. 27. november 1971 ble skipet døpt «Sun Viking» og sjøsatt med stabelavløpning ved byggeverftet sitt i Helsingfors. 5. november 1972 ble hun overlevert til sine eiere Cruise III AS m. fl. (I.M. Skaugen & Co.).

## Skipet

### Dekk og fasiliteter

### Tekniske spesifikasjoner

#### Størrelse og dimensjoner
MS «Sun Viking» hadde ved overlevering en brutto(register)tonnasje på 18 559 BRT, en netto(register)tonnasje på 9 733 NRT og en dødvekttonnasje på 3 202 TDW. I juli 1994 ble hun ommålt med en bruttotonnasje på 18 455 BT og en nettotonnasje på 7 750 NT.

MS «Sun Viking» hadde en største lengde (L<small>OA</small>) på 171,69 meter (563 fot) og en lengde mellom perpendikulærene (L<small>PP</small>) på 139,776 meter (459 fot). Skipets største bredde målte 24,01 meter (79 fot). Dypgående stakk skipet 6,30 meter (21 fot), mens skipets dybde i riss (målt fra underkant av hoveddekksplaten til overkant av kjølplaten) målte 14,20 meter (47 fot).

#### Kapasiteter
MS «Sun Viking» hadde en maksimal passasjerkapasitet på 882 passasjerer. Skipets bunkerskapasitet var på 1 727 tonn.

#### Maskin og fremdrift
Hovedmaskineriet på «Sun Viking» besto av fire Wärtsilä Sulzer 9-ZH-40/48 dieselmotorer med en samlet ytelse på 18 000 BHK ved 481 o/min giret til 181 o/min til to vribare skrupropeller. Hver hovedmotor var en 9-sylindret 2-taktet enkelveis dieselmotor med en sylinderdiameter på 400 mm og et stempelslag på 480 mm.

Hjelpemaskineriet besto av seks dieselgeneratorer, hver med 752 kW (totalt 4 512 kW), og én diesel-nødgenerator på 200 kW. I tillegg hadde skipet to hjelpekjeler med arbeidstrykk på 7,0 bar og to ekshaustkjeler med arbeidstrykk på 7,0 bar.

Fremdriften ble besørget av to halvspaderor, to vribare skrupropeller og to sidepropeller forut. Skipet hadde en toppfart på 21 knop (39 km/t) ved et forbruk på 63 tonn per døgn.

#### Klassing og register
MS «Sun Viking» var klasset i det norske klassifikasjonsselskapet Det Norske Veritas (DNV) og hadde følgende klassenotasjon: ✠ 1A1 E0 + MV. Skipet var i perioden 1988 til 1998 registrert i Norsk Internasjonalt Skipsregister (NIS), som er en underavdeling i Sjøfartsdirektoratet.

## Galleri

Fil:Sun Viking at Ocean Terminal, Hong Kong.jpg|«Sun Viking» ved Ocean Terminal i Hongkong
Fil:Omar III (cropped).jpg|«Omar III» i Singapore, 2007
Fil:Long Jie on 10 March 2011 (cropped).jpg|«Long Jie» i Singapore, 2011
Fil:郵輪 - panoramio (1) (cropped).jpg|«Oriental Dragon» i Hongkong, 2013
Fil:郵輪 - panoramio (cropped).jpg|«Oriental Dragon» i Hongkong, 2013
Fil:Oriental Dragon Kowloon Bay (cropped).jpg|«Oriental Dragon» i Kowloon-bukten, 2015


## Referanser


## Eksterne lenker
* 
*